ai4bharat/Pralekha huggingface dataset:
ఆర్థిక మంత్రిత్వ శాఖ
జీఎస్టీ పరిహార లోటును తీర్చడానికి రాష్ట్రాలకు 14వ విడతగా రూ.6,000 కోట్ల విడుదల
రాష్ట్రాలకు, శాసనసభలు కలిగిన కేంద్రపాలిత ప్రాంతాలకు మొత్తం రూ. 84,000 కోట్లు విడుదల
ఇది రాష్ట్రాలకు మంజూరు చేసిన అదనపు రుణ అనుమతి రూ.1,06,830 కోట్లకి అదనం
జీఎస్టీ పరిహార కొరతను పూడ్చుకునేందుకు రాష్ట్రాలకు 14వ వారపు వాయిదాగా ఆర్థిక మంత్రిత్వ శాఖకు చెందిన వ్యయ శాఖ రూ. 6,000 కోట్లను బుధవారం విడుదల చేసింది. ఈ మొత్తంలో, జీఎస్టీ కౌన్సిల్ సభ్యులైన 23 రాష్ట్రాలకు రూ.5,516.60 కోట్లను, శాసన సభలు గల మూడు కేంద్ర పాలిత ప్రాంతాలకు  రూ.483.40 కోట్లను విడుదల చేసింది. మిగిలిన ఐదు రాష్ట్రాలయిన అరుణాచల్ ప్రదేశ్, మణిపూర్, మిజోరాం, నాగాలాండ్, సిక్కింకు జీఎస్టీ అమలు కారణంగా ఆదాయంలో లోటు ఏర్పడలేదు.
ఇప్పటివరకు, రాష్ట్రాలు, శాసన సభలు కలిగిన కేంద్రపాలిత ప్రాంతాలకు మొత్తం జిఎస్టీ పరిహార లోటు అంచనాలో 76శాతాన్ని విడుదల చేయడం జరిగింది. ఇందులో రూ. 76,616.16 కోట్ల రూపాయలను రాష్ట్రాలకు, రూ. 7,383.84 కోట్లను శాసనసభలు కలిగిన 3 కేంద్రపాలిత ప్రాంతాలకు విడుదల చేశారు.
జిఎస్టీ అమలు కారణంగా ఆదాయంలో ఏర్పడిన రూ. 1.10 లక్షల కోట్ల మొత్తాన్ని పూడ్చేందుకు వెసులుబాటు కల్పించడంలో భాగంగా భారత ప్రభుత్వం అక్టోబర్ 2020లో ప్రత్యేక రుణ గవాక్షాన్ని ఏర్పాటు చేసింది. రాష్ట్రాలు, కేంద్రపాలిత ప్రాంతాల తరఫున భారత ప్రభుత్వం ఈ గవాక్షం ద్వారా రుణాలు ఇచ్చిపుచ్చుకుంటోంది. అక్టోబర్ 23, 2020నుంచి ప్రారంభమై, నేటి వరకు 14 విడతల రుణాలు విడుదల చేయడం జరిగింది. ఈ వారం రాష్ట్రాలకు విడుదల చేసిన మొత్తం నిధులు14 విడతవి.
ఈ వారం రాష్ట్రాలకు విడుదల చేసిన మొత్తం నిధులు14 విడతవి.
ఈ వారం విడుదల చేసిన మొత్తం అటువంటి రాష్ట్రాలకు సమకూరుస్తున్న నిధుల 14వ విడత. ఈ వారం ఈ నిధులను 4.6144% వడ్డీ రేటుతో రుణాలను తీసకున్నారు. నేటివరకు ప్రత్యేక రుణ గవాక్షం ద్వారా 4.7395% సగటు వడ్డీ రేటుతో రూ. 84,000 కోట్లను కేంద్ర ప్రభుత్వం రుణంగా తీసుకుంది.
జిఎస్టీ అమలు కారణంగా ఏర్పడిన ఆదాయ లోటును పూడ్చుకునేందుకు ప్రత్యేక రుణ గవాక్షం ద్వారా నిధులను సమకూర్చడమే కాకుండా, జిఎస్టీ పరిహార లోటును తీర్చుకునేందుకు ఆప్షన్ 1ని ఎంచుకున్న రాష్ట్రాలకు అదనపు ఆర్థిక వనరులను సమకూర్చుకోవడంలో తోడ్పడేందుకు భారత ప్రభుత్వం స్థూల రాష్ట్ర ఆదాయ ఉత్పత్తి లో 0.50%నికి సమానమైన రుణాన్ని అదనంగా పొందేందుకు అనుమతిని ఇచ్చింది. అన్ని రాష్ట్రాలూ ఆప్షన్-1ని ఎంచుకునేందుకు మొగ్గు చూపాయి. ఈ ప్రొవిషన్ కింద 28 రాష్ట్రాలు రూ.1,06,830 కోట్లను  అదనపు మొత్తాన్ని రుణంగా పొందేందుకు అనుమతిని ఇవ్వడం జరిగింది.
ఇప్పటి వరకు 28 రాష్ట్రాలకు అదనపు రుణాన్ని పొందేందుకు అనుమతినిచ్చిన మొత్తం, ప్రత్యేక గవాక్షం ద్వారా నిధులు తీసుకుని ఇప్పటి వరకు విడుదల చేసిన రాష్ట్రాలు, కేంద్ర పాలిత ప్రాంతాల వివరాలను అనుబంధంలో చేర్చడం జరిగింది.
జిఎస్డిపీలో 0.50% అదనపు రుణాలు, ప్రత్యేక గవాక్షం ద్వారా నిధులు తీసుకుని 01.02.2021 వరకు రాష్ట్రాలకు, కేంద్ర పాలిత ప్రాంతాలకు అందించిన వివరాలు రాష్ట్రాల వారీగా ఇవ్వడం జరిగింది.
ప్రధాన మంత్రి కార్యాలయం
ప్రధాన మంత్రి తో సమావేశమైన ఒడిశా ముఖ్యమంత్రి
ప్రధాన మంత్రి శ్రీ నరేంద్ర మోదీ తో ఒడిశా ముఖ్యమంత్రి శ్రీ నవీన్ పట్ నాయక్ సమావేశమయ్యారు.
ప్రధాన మంత్రి కార్యాలయం ఒక ట్వీట్ లో,
‘‘ప్రధాన మంత్రి శ్రీ నరేంద్ర మోదీ తో ఒడిశా ముఖ్యమంత్రి శ్రీ నవీన్ పట్ నాయక్ సమావేశమయ్యారు.’’ అని తెలిపింది.
భూ శా స్త్ర మంత్రిత్వ శాఖ
కోస్తా జల నాణ్యతపై సమాచారాన్ని ఎప్పటికప్పుడు నేషనల్ సెంటర్ ఫర్ కోస్టల్ రిసెర్చ్ , ఇండియన్ నేషనల్ సెంటర్
ఫర్ ఒషన్ ఇన్ఫర్మేషన్ సర్వీస్  సేకరిస్తుందని తెలిపిన కేంద్ర మంత్రి డాక్టర్ జితేంద్ర సింగ్. ఈ సమాచారాన్ని సంబంధిత రాష్ట్రాల
కాలుష్య నియంత్రణ బోర్డులకు అందజేయడం జరుగుతున్నదన్న మంత్రి.
కోస్తా జలాల నాణ్యతకు సంబంధించి ఎప్పటికప్పుడు సమాచారాన్ని నేషనల్ సెంటర్ ఫర్ కోస్టల్ రిసెర్చ్ , భూ విజ్ఞాన మంత్రిత్వశాఖ కు చెందిన
ఇండియన్ నేషనల్ సెంటర్ ఫర్ ఓషన్ ఇన్ఫర్మేషన్ సర్వీసెస్  సేకరిస్తోందని, కేంద్ర శాస్త్ర సాంకేతిక, భూవిజ్ఞాన శాఖ సహాయమంత్రి  , ప్రధానమంత్రి కార్యాలయం, సిబ్బంది వ్యవహారాలు, పెన్షన్లు, అణు ఇంధనం, అంతరిక్ష వ్యవహారాల శాఖ సహాయమంత్రి డాక్టర్ జితేంద్ర సింగ్ తెలిపారు. ఇందుకు ఈ సంస్థలు చెన్నై , కోచి, పుదుచ్చేరిలో సముద్ర జలాల నాణ్యతను పరిశీలించేందుకు ప్రత్యేక ఏర్పాట్లు చేసినట్టు తెలిపారు.ఈ సమాచారాన్ని ఆయా రాష్ట్రాల కాలుష్య నియంత్రణ మండలులతో పంచుకుంటున్నట్టు తెలిపారు.
రాజ్యసభలో ఒక ప్రశ్నకు లిఖితపూర్వక సమాధానమిస్తూ డాక్టర్ జితేంద్ర సింగ్, కోస్తా ప్రాంత కాలుష్యాన్ని నిరోధించేందుకు కేంద్ర కాలుష్య నియంత్రణ బొర్డు , అన్ని రాష్ట్రాల కాలుష్య నియంత్రణ బోర్డులు, కేంద్ర పాలిత ప్రాంతాలకు సంబంధించిన కాలుష్య నియంత్రణ కమిటీలు  ఎన్సిసిఆర్ సహాయాన్ని తీసుకోవాలని, దీనిద్వారా కోస్తా కాలుష్యాన్ని నిరోధించేందుకు తగిన కార్యాచరణ రూపొందించుకోవాలని సూచించినట్టు తెలిపారు.శాస్త్రీయ, పరిశోధన సామర్ధ్యాలను మరింత పెంచుకునేందుకు ఎన్ సిసిఆర్ పలు చర్యలు తీసుకున్నట్టు ఆయన తెలిపారు. ఎన్ సిసిఆర్ నీటి నాణ్యతా పరీక్షకు సంబంధించిన అధునాతన లేబరెటరీని ఏర్పాటుచేస్తున్నట్టు తెలిపారు. జీవనమూనాలను సేకరించి విశ్లేషించే సంప్రదాయ పద్ధతులకు తోడు అధునాతన టెక్నిక్ లు అయిన మాలిక్యులార్ టూల్స్ను నీటి నాణ్యతను పరీక్షించేందుకు వినియోగించనున్నారు. ఎన్ సిసిఆర్ ప్రపంచంలోని
ప్రముఖ సముద్రజల పరిశోధనా సంస్థలతో సమన్వయం చేసుకుంటూ తన కార్యకలాపాలు కొనసాగిస్తున్నది.
ప్రధాన మంత్రి కార్యాలయం
ఆషాఢ పూర్ణిమ-ధమ్మ చక్ర దినం కార్యక్రమం లో ప్రధాన మంత్రి సందేశం
కరోనా కాలం లో భగవాన్ బుద్ధుడు మరింత ఎక్కువ సందర్భశుద్ధి కలిగిన వారు గా మారారు: ప్రధాన మంత్రి
బుద్ధుని మార్గాన్ని అనుసరిస్తూ అత్యంత కఠినమైన సవాలు ను అయినా సరే మనం ఎలాగ ఎదుర్కోగలుగుతామో భారతదేశం చాటిచెప్పింది: ప్రధాన మంత్రి
విషాదభరిత కాలం లో, ప్రపంచం ఆయన బోధనల కు ఉన్న శక్తి ని గ్రహించింది: ప్రధాన మంత్రి
భగవాన్ బుద్ధుడు ప్రస్తుతం కరోనా మహమ్మారి తాలూకు సంకటపూర్ణమైన కాలం లో మరింత ఎక్కువ పొంతన కలిగిన వారు గా మారారు అని ప్రధాన మంత్రి శ్రీ నరేంద్ర మోదీ అన్నారు. బుద్ధుడు చూపించిన దారి లో నడచి వెళ్తూ అత్యంత కఠినం అయినటువంటి సవాలు ను అయినా సరే, మనం ఎలాగ ఎదుర్కోగలుగుతామో భారతదేశం చాటి చెప్పింది. బుద్ధుని బోధనల ను అనుసరిస్తూ యావత్తు ప్రపంచం అఖండ సంఘీభావం తో ముందుకు సాగిపోతోంది. ఆషాఢ పూర్ణిమ-ధమ్మ చక్ర దినం కార్యక్రమం లో ప్రధాన మంత్రి తాను ఇచ్చిన సందేశం లో ఇంటర్ నేశనల్ బుద్ధిస్ట్ కాన్ ఫెడరేశన్ చేపట్టినటువంటి ‘కేర్ విత్ ప్రేయర్’ కార్యక్రమం ప్రశంసార్హం గా ఉందని పేర్కొన్నారు.
మన మనస్సు కు, మన వాణి కి మధ్య సామంజస్యం, మరి అంతేకాకుండా మన కార్యాలు మన ప్రయాస ల మధ్య సంకల్పం అనేవి మనల ను దు:ఖం నుంచి దూరం గా పోయేందుకు, సంతోషం వైపున కు తీసుకుపోవడం లో మార్గాన్ని చూపగలుగుతాయి అని ప్రధాన మంత్రి అన్నారు. ఇది మనల ను మంచి కాలాల్లో జన సంక్షేమానికై పాటు పడేందుకు ప్రేరణ ను అందిస్తుంది, మనం కఠిన కాలాల ను ఎదుర్కొనేందుకు శక్తి ని కూడా ప్రసాదిస్తుంది. భగవాన్ బుద్ధుడు మనకు ఈ సద్భావాన్ని సాధించుకోవడం కోసం ఎనిమిది విధాలైన మార్గాలను అందించారు అని ప్రధాన మంత్రి అన్నారు.
బుద్ధుడు త్యాగం, సహనం ల యొక్క అగ్ని లో తపించుకుపోయిన బుద్ధుడు ఎప్పుడైతే మాట్లాడడం మొదలుపెడతారో, అప్పుడు అవి కేవలం మాటలుగా బయటకు రావు.. అప్పుడు యావత్తు ‘ధమ్మం’ తాలూకు చక్రం తిరుగాడడం మొదలు పెడుతుంది, మరి ఆయన వద్ద నుంచి ప్రవహించేటటువంటి జ్ఞానం విశ్వ కల్యాణానికి సమానమైన పదం గా మారిపోతుంది. ఈ కారణం గానే ఇవాళ ఆయన కు అనుచరులు ప్రపంచం అంతటా విస్తరించి ఉన్నారు అని ప్రధాన మంత్రి అన్నారు.
శత్రుత్వం తో శత్రుత్వం సమాప్తం కాదు అని ‘ధమ్మ పదా’న్ని ఉట్టంకిస్తూ శ్రీ నరేంద్ర మోదీ చెప్పారు. అందుకు బదులు గా, ప్రేమ తో, పెద్ద మనస్సు తో, సద్భావం తో శత్రుత్వాన్ని శాంతింపచేయవచ్చును. విషాదం ఆవరించిన కాలాల్లో, ప్రపంచం ఈ ప్రేమ, సద్భావాల తాలూకు శక్తి ని అనుభూతించింది. బుద్ధుడు అందించినటువంటి ఈ జ్ఞానం తో మానవాళి యొక్క ఈ అనుభవం సమృద్ధం అయింది అంటే మరి దాంతో లోకం సఫలత తాలూకు, సమృద్ధి తాలూకు కొత్త శిఖరాల ను అందుకొంటుంది అని చెప్తూ ప్రధాన మంత్రి తన సందేశాన్ని ముగించారు.
ప్రధాన మంత్రి కార్యాలయం
ప్రసిద్ధకథక్ నర్తకుడు పండిత్ శ్రీ బిర్ జూ మహారాజ్ కన్నుమూత పట్ల సంతాపాన్ని వ్యక్తం చేసినప్రధాన మంత్రి
ప్రసిద్ధ కథక్ నర్తకుడు పండిత్ శ్రీ బిర్ జూ మహారాజ్ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. ఆయన నిష్క్రమణ యావత్తు కళా జగతి కి ఒక భర్తీ చేయలేనటువంటి లోటు అని కూడా ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘భారతీయ నృత్య కళ కు ప్రపంచం అంతటా విశిష్టమైన గుర్తింపు దక్కేటట్టు చేసిన పండిత్ శ్రీ బిర్ జూ మహారాజ్ గారు కన్నుమూశారని తెలిసి అమిత దు:ఖం కలిగింది. ఆయన నిష్క్రమణ సంపూర్ణ కళా జగతి కే భర్తీ చేయలేనటువంటి ఒక లోటు. ఈ శోక ఘడియ లో ఆయన సంబంధికుల కు మరియు ఆయన అభిమాన వర్గాల కు కలిగిన దు:ఖం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
రక్షణ మంత్రిత్వ శాఖ
లద్దాఖ్లోని ఫార్వర్డ్ బేస్క్యాంపుల్లో వైస్ చీఫ్ ఆఫ్ ఎయిర్ స్టాఫ్ పర్యటన
వైస్ చీఫ్ ఆఫ్ ఎయిర్ స్టాఫ్, ఎయిర్ మార్షల్ హర్జీత్ సింగ్ అరోరా, లద్దాఖ్ సెక్టార్లోని ఫార్వర్డ్ ఎయిర్ బేస్క్యాంపుల్లో పర్యటించారు.
ఈ బేస్క్యాంపుల్లో కార్యాచరణ సంసిద్ధతపై అరోరా సమీక్షించారు. ఆ ప్రాంతాల్లో మోహరించిన కంబాట్ యూనిట్ల వైమానిక దళ యోధులతో మాట్లాడారు. వైమానిక దళ కార్యాచరణ సంసిద్ధతపై ఆయనకు అధికారులు వివరించారు. అత్యంత చిత్తశుద్ధితో విధులు నిర్వర్తించాలని, సదా పోరాట సన్నద్ధంగా ఉండాలని వైమానిక దళ సభ్యులకు ఎయిర్ మార్షల్ సూచించారు. పర్యటనలో భాగంగా.., చినూక్, తేలికపాటి యుద్ధ హెలికాఫ్టర్లో ఆయన ప్రయాణించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 147.48 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.12 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,47,48,80,635
|
|
అందుబాటులోని నిల్వలు
|
|
18,12,70,076
147.48 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 18.12 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
వ్యవసాయ మంత్రిత్వ శాఖ
వ్యవసాయ పరిశోధనకు నిధులు
భారతదేశంలో వ్యవసాయ స్థూల జాతీయోత్పత్తిలో వ్యవసాయ పరిశోధన, విద్య కోసం ఖర్చు చేసిన ప్రభుత్వ నిధులు ప్రస్తుత ధరల ప్రకారం 2017-18లో 0.67% గా ఉంది. వ్యవసాయం కోసం ప్రభుత్వ వ్యయం నిధుల లభ్యతకు లోబడి ఉంటుంది. వ్యవసాయ పరిశోధన, పరీక్షల కోసం ప్రభుత్వ వ్యయం గత కొన్ని సంవత్సరాలుగా పెరుగుతూ వస్తోంది. వ్యవసాయ పరిశోధన, విద్య కోసం కేంద్ర బడ్జెట్ 2014-15లో రూ .115.44 బిలియన్ల నుండి 2017-18లో రూ. 173.60 బిలియన్ల కు పెరిగింది. వ్యవసాయంలో పరిశోధనల నాణ్యతను మెరుగుపరచడానికి, జాతీయ ప్రాముఖ్యత విజ్ఞాన భాండాగారాన్ని రూపొందించుకోడానికి, వ్యవసాయంలో మౌలిక, వ్యూహాత్మక, పరిమితులతో కూడిన అనువర్తన పరిశోధనకి పోటీ విధానంలో డిపార్టమెంట్ నిధుల ప్రతిపాదనలను ఆహ్వానిస్తోంది. ఇక్కడ ఎన్ఏఆర్ఎస్ క్రింద ఉన్న సంస్థలు, ఐఐటీ లతో సహా స్వయంప్రతిపత్త సంస్థలు భాగస్వామ్యం అవుతున్నాయి. వ్యవసాయ పరిశోధన ప్రస్తుత మౌలిక సదుపాయాల నాణ్యతను మెరుగుపరచడానికి ప్రభుత్వం చాలా సంవత్సరాలుగా ప్రయత్నిస్తోంది. పరికరాలు, రసాయనాలతో పాటు పరిపాలనా వ్యవస్థతో సహా పరిశోధనా వ్యవస్థ కంప్యూటరీకరణ, డిజిటలైజేషన్.. పరిశోధన వ్యవస్థ ఆధునీకరణకు కొన్ని ఉదాహరణలు.
పరిశోధన ఫలితాల నాణ్యతను మెరుగుపరిచేందుకు వ్యవసాయంతో సహా అన్ని రంగాలలోని విదేశీ పరిశోధనా సంస్థలు / విశ్వవిద్యాలయాలతో కలిసి కేంద్రం తగు సహకారం అందిస్తోంది. సిజిఐఏఆర్ సంస్థలు, ఎఫ్ఏఓ, యూనిడో, ఓఈసిడి, పశ్చిమ ఆఫ్రికా వ్యవసాయ ఉత్పాదకత కార్యక్రమం , కాన్సాస్ స్టేట్ యూనివర్శిటీ, అమెరికా, వెంగెర్-యుఎస్ఎ, ఆఫ్రికన్ - ఆసియా గ్రామీణాభివృద్ధి సంస్థ , సార్క్ ప్రాంతీయ నెట్వర్క్లు, ఇక్రిసాట్, యూరోపియన్, అమెరికన్, ఆఫ్రికన్, ఇతర ఆసియా దేశాల నుండి యుఎస్ఎయిడ్ సంస్థలు మొదలైనవి కలిసి పని చేస్తున్నాయి. ఐక్యరాజ్యసమితి ఎకనామిక్ అండ్ సోషల్ కమిషన్ ఫర్ ఆసియా అండ్ పసిఫిక్ , ఆసియా పసిఫిక్ నెట్వర్క్ ఫర్ టెస్టింగ్ అగ్రికల్చరల్ మెషినరీ , ఇతర అంతర్జాతీయ సంస్థలు డేర్/ఐకార్ క్రియాశీల భాగస్వాములు, విదేశీ సహకారులతో పలు అవగాహన ఒప్పందాలు  కలిగి ఉన్నాయి.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ లోక్సభలో ఈ రోజు రాతపూర్వక సమాధానంలో ఈ సమాచారం ఇచ్చారు.
రక్షణ మంత్రిత్వ శాఖ
భారతదేశ మొట్టమొదటి సి.డి.ఎస్. స్వర్గీయ జనరల్ బిపిన్ రావత్ మొదటి వర్ధంతిని పురస్కరించుకుని న్యూఢిల్లీ లో ఆయన ప్రతిమను ఆవిష్కరించిన - రక్షణశాఖ సహాయ మంత్రి శ్రీ అజయ్ భట్
భారతదేశపు మొదటి చీఫ్ ఆఫ్ డిఫెన్స్ స్టాఫ్  జనరల్ బిపిన్ రావత్ మొదటి వర్ధంతి సందర్భంగా, 2022 డిసెంబర్, 10వ తేదీన న్యూ ఢిల్లీలోని యునైటెడ్ సర్వీస్ ఇన్స్టిట్యూషన్ ఆఫ్ ఇండియా  లో రక్షణ శాఖ సహాయ మంత్రి శ్రీ అజయ్ భట్, స్వర్గీయ జనరల్ బిపిన్ రావత్ ప్రతిమను ఆవిష్కరించారు.
ఈ కార్యక్రమంలో రక్షణ శాఖ సహాయ మంత్రి శ్రీ అజయ్ భట్; ప్రస్తుత సి.డి.ఎస్. జనరల్ అనిల్ చౌహాన్; వాయుసేన అధిపతి ఎయిర్ చీఫ్ మార్షల్ వీ.ఆర్. చౌదరి; నావికా దళ అధిపతి అడ్మిరల్ ఆర్. హరి కుమార్; సైన్యాధిపతి జనరల్ మనోజ్ పాండే తో పాటు, త్రివిధ సైనిక దళాలకు చెందిన ప్రస్తుత సిబ్బంది, పదవీ విరమణ చేసిన సిబ్బంది పలువురు పాల్గొని, స్వర్గీయ జనరల్ రావత్కు ఘనంగా నివాళులు అర్పించారు.
జనరల్ బిపిన్ రావత్ జ్ఞాపకార్థం ఒక ప్రతిభా పీఠం తో పాటు, ఒక స్మారక ఉపన్యాసాన్ని ఏర్పాటు చేయాలని సాయుధ దళాలు, యు.ఎస్.ఐ. సంస్థ నిర్ణయించాయి. జనరల్ బిపిన్ రావత్, తన విశిష్టమైన సర్వీసులో భారతదేశపు మొట్టమొదటి సి.డి.ఎస్. పి.వి.ఎస్.ఎం., యు.వై.ఎస్.ఎం., ఏ.వి.ఎస్.ఎం., వై.ఎస్.ఎం., ఎస్.ఎం., వి.ఎస్.ఎం. పురస్కారాలతో పాటు మరణానంతరం పద్మవిభూషణ్ పురస్కారంతో గౌరవించబడ్డారు. ఆయన దూరదృష్టి గల నాయకుడిగా, ప్రతిభావంతమైన సైనికునిగా, వృత్తి నైపుణ్యం, నియమనిబద్దతలు, దృఢ విశ్వాసంతో, నిర్ణయాత్మక ఉన్నతాధికారిగా ప్రసిద్ధి చెందారు.
తన నాలుగు దశాబ్దాల సర్వీసులో, జనరల్ రావత్ పూర్తి స్థాయి యుద్ధ నిర్వహణలో విస్తృత కార్యాచరణ అనుభవాన్ని పొందారు. బ్రిగేడియర్గా, ఆయన, సోపోర్ లో విజయవంతమైన ఉగ్రవాద వ్యతిరేక కార్యకలాపాలకు నాయకత్వం వహించారు. డెమొక్రాటిక్ రిపబ్లిక్ ఆఫ్ కాంగో లో ఐక్యరాజ్య సమితి ఆధ్వర్యంలో బహుళజాతి సైన్య విభాగానికి విజయవంతంగా నాయకత్వం వహించారు. మేజర్ జనరల్గా, ఆయన, ఉత్తర కాశ్మీర్ లోని నియంత్రణ రేఖ వెంబడి పదాతి దళ విభాగానికి నాయకత్వం వహించారు. సైనిక దళ కమాండర్ గా, ఆయన, మయన్మార్ లో భారత సైన్యానికి చెందిన ప్రత్యేక దళాలు నిర్వహించిన తీవ్రవాదుల వ్యతిరేక దాడులను సమర్ధవంతంగా పర్యవేక్షించారు. భారతదేశ వ్యూహాత్మక సంస్కృతి ని నిగ్రహం నుంచి దృఢంగా ఎదుర్కొనే స్థాయికి మార్చడానికి ఈ చర్య నాందిగా నిలిచింది. ఆ తర్వాత, ఆర్మీ స్టాఫ్ వైస్ చీఫ్గా, పాకిస్థాన్ ఆక్రమిత కశ్మీర్ లో పాకిస్థాన్ ప్రేరేపిత ఉగ్రవాద బృందాలపై సర్జికల్ స్ట్రైక్స్ ను పర్యవేక్షించడంలో కీలకపాత్ర పోషించారు.
ఆర్మీ స్టాఫ్ చీఫ్ గా, జనరల్ రావత్ సాధించిన విజయాలు సైనిక, జాతీయ భద్రతా వ్యవహారాలకు సంబంధించిన అన్ని రంగాల్లో అసాధారణమైనవి గా గుర్తింపు పొందాయి. 'స్వప్రయోజనం కంటే సేవ ముందు' అనే భారతీయ సైన్యం నినాదాన్ని, ఆయన తన సైనిక సర్వీసులో ప్రధాన మార్గదర్శక సూత్రంగా అనుసరించారు. మొదటి సి.డి.ఎస్. గా, ఆయన సాయుధ దళాలను ఏకీకృతం చేయడానికి సంస్థాగత, నిర్మాణాత్మక సంస్కరణల కోసం విశేషమైన కృషి చేశారు. విప్లవాత్మక పరివర్తన కార్యక్రమాల కోసం, పౌర-సైనిక సమ్మేళనం కోసం, ఆయన చేసిన కృషి ముందు తరాలకు మార్గదర్శనం చేయనుంది.
ఉప రాష్ట్రపతి సచివాలయం
నూతన విద్యావిధానం విద్యార్థి సమగ్రాభివృద్ధికి దార్శనిక పత్రం: ఉపరాష్ట్రపతి
- ఈ విధానం ద్వారా విద్యార్థులపై భారం తగ్గుతుంది
- మాతృభాషాభివృద్ధికి, భారతీయ భాషలకు మరింత ప్రోత్సాహం
- విద్యార్థులకు జాతీయవాదాన్ని బోధించడం అత్యంత ఆవశ్యకం- ఆన్ లైన్ క్లాసులు తాత్కాలిక ఏర్పాట్లు మాత్రమే.. ఇవి తరగతి గదులకు ప్రత్యామ్నాయం కాదు
- రాజలక్ష్మి పార్థసారథి ప్రథమ స్మారకోపన్యాసంలో గౌరవ ఉపరాష్ట్రపతి శ్రీముప్పవరపు వెంకయ్యనాయుడు
కేంద్ర ప్రభుత్వం ఇటీవల తీసుకొచ్చిన నూతన విద్యావిధానం విద్యార్థి సమగ్రాభివృద్ధికి లక్షించిన ఓ దార్శనిక పత్రమని ఉపరాష్ట్రపతి శ్రీ ముప్పవరపు వెంకయ్యనాయుడు అభివర్ణించారు. విద్యార్థి కేంద్రిత నూతన విధానం ద్వారా పోటీ ప్రపంచానికి అనుగుణంగా భవిష్యత్ భారతదేశాన్ని సిద్ధం చేసేందుకు వీలవుతుందన్నారు. పాఠ్యప్రణాళికలో తీసుకురానున్న మార్పులతో విద్యార్థులపై భారం తగ్గుతుందని ఆయన పేర్కొన్నారు. రాజలక్ష్మి పార్థసారథి మొదటి స్మారకోపన్యాసం సందర్భంగా ఆన్ లైన్ వేదిక ద్వారా గురువారం ఉపరాష్ట్రపతి ప్రసంగించారు. విద్యార్థుల్లో బాల్యం నుంచే చదువులతోపాటు ఆటపాటలు, శారీరక శ్రమపైనా సమాన దృష్టి కేంద్రీకరించాలని ఆయన సూచించారు. విద్యార్థులు కూడా తరగతి గదులతో సమానంగా క్రీడా మైదానాల్లో సమయం గడపాలన్నారు.
నూతన విద్యావిధానం భారతదేశ మూల విధానాలను.. ఆధునిక ప్రపంచంలోని ఉత్తమమైన ఆలోచనలను సమన్వయం చేస్తుందన్నారు. దీంతోపాటుగా మాతృభాషకు సరైన గుర్తింపునివ్వడం ద్వారా భారతీయ భాషల ప్రాముఖ్యతను కాపాడుకోవడంతోపాటు ప్రోత్సాహం ఇచ్చినట్లవుతుందన్నారు. ‘భారతీయ భాషలను బలవంతంగా ఎవరిపైనా రుద్దకూడదు.. అలాగని వీటిని వ్యతిరేకించడం కూడా సరికాదు’ అని పునరుద్ఘాటించారు.
బాల్యం నుంచే తరగతి గదుల్లో విద్యను నేర్పించడంతోపాటు ప్రయోగశాలల్లో వినూత్న ఆలోచనలకు బీజం పడేలా ప్రోత్సాహం అందించాల్సిన అవసరం ఉందన్నారు. దీంతోపాటు జాతీయవాదాన్ని, నైతిక విద్యను, భారతీయ కళలను, సాంస్కృతిక వారసత్వాన్ని చిన్నప్పటినుంచే నేర్పించాలన్నారు. ‘భిన్నత్వంలో ఏకత్వమే భారతదేశ ఆత్మ’ అన్న సుబ్రమణ్య భారతి రచించిన పద్యాన్ని ఈ సందర్భంగా గుర్తుచేసుకున్నారు.
అనుకున్న లక్ష్యాలను చేరుకునేందుకు ఉపాధ్యాయుల వృత్తిపరమైన నైపుణ్యాన్ని, సామర్థ్యాన్ని పెంచాల్సిన అవసరం ఉందని నొక్కిచెప్పారు.
కరోనా మహమ్మారి కారణంగా విద్యాపాఠ్యప్రణాళికలో వచ్చిన అవాంఛిత మార్పులను ప్రస్తావిస్తూ.. ఆన్ లైన్ పద్ధతిలో విద్యాబోధన తాత్కాలిక ఏర్పాట్లు మాత్రమేనని.. తరగతి గదుల్లో ఉపాధ్యాయుడు చెప్పే పాఠాలకు ఇవి ప్రత్యామ్నాయం కాబోవని ఆయన అభిప్రాయపడ్డారు.
శ్రీమతి వైజీపీగా సుపరిచితురాలైన డాక్టర్ రాజలక్ష్మి పార్థసారథి బహుముఖ ప్రజ్ఞశాలి అని ఉపరాష్ట్రపతి కొనియాడారు. పద్మ శేషాద్రి బాల భవన్ పాఠశాలలను స్థాపించి.. జాతీయవాదాన్ని విద్యార్థులకు బోధించాలన్న వారి అంకితభావాన్ని ప్రశంసించారు.
ఆర్థిక మంత్రిత్వ శాఖ
గత ఐదు సంవత్సరాలలో ఆర్థిక మోసాల నుండి 90 కోట్ల రూపాయలను తిరిగి రాబట్టిన - షెడ్యూల్డ్ వాణిజ్య బ్యాంకులు
‘ఆర్.బి.ఐ. రిటైల్ డైరెక్ట్ స్కీమ్’ మరియు ‘ఇంటిగ్రేటెడ్ అంబుడ్స్మన్ స్కీమ్- 2021’ పథకాలను భారతీయ రిజర్వ్ బ్యాంక్  ప్రారంభించింది.
ఈ విషయాన్ని కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈ రోజు లోక్ సభలో ఒక ప్రశ్నకు లిఖిత పూర్వకంగా సమర్పించిన సమాధానంలో పొందుపరిచారు.
ఈ రెండు పథకాలకు సంబంధించిన ముఖ్యమైన లక్షణాలతో పాటు పూర్తి వివరాలు అనుబంధంలో ఉన్నాయి.
ఈ పథకాలు పెట్టుబడి పరిధిని, క్యాపిటల్ మార్కెట్ కు ప్రాప్యతను, పెట్టుబడిదారులకు భద్రతను ఏ మేరకు విస్తరించగలవో తెలుసుకోవడానికి ప్రభుత్వం ఎటువంటి సర్వే నిర్వహించలేదని మంత్రి పేర్కొన్నారు. అయితే, రిటైల్ పెట్టుబడిదారుల ద్వారా జి-సెక్ మార్కెట్ కు ప్రాప్యతను సులభతరం చేయడం కోసం మార్కెట్ కార్యకలాపాలలో పాల్గొంటున్న వారి నుండి స్వీకరించిన అభిప్రాయాల ఆధారంగా రిజర్వ్ బ్యాంక్ ఆఫ్ ఇండియా ఈ పథకాన్ని రూపొందించింది. ఈ పథకం కోసం అభివృద్ధి చేసిన ఆన్లైన్ పోర్టల్ సురక్షితమైనది మరియు వినియోగదారుల వినియోగానికి అనుకూలమైనది. పెట్టుబడి ప్రక్రియను సులభతరం చేయడం మరియు పెట్టుబడిదారుల స్థావరాన్ని విస్తృతం చేయడం ద్వారా ప్రభుత్వ సెక్యూరిటీలను సాధారణ ప్రజలకు సులభంగా అందుబాటులోకి తీసుకురావాలని ఈ పథకం ఆశిస్తున్నట్లు మంత్రి తెలిపారు.
ప్రభుత్వ సెక్యూరిటీల కోసం పెట్టుబడిదారుల స్థావరాన్ని, ఆర్.బి.ఐ. రిటైల్ డైరెక్ట్ పథకం విస్తృతం చేస్తుందని ఆశిస్తున్నట్లు మంత్రి తెలిపారు. దీని ఫలితంగా ఈ సెక్యూరిటీ లకు డిమాండ్ పెరగడం వల్ల ప్రభుత్వానికి రుణాలు తీసుకునే ఖర్చు తగ్గుతుంది. రెండవది, భారత ప్రభుత్వ సెక్యూరిటీలలో  పెరిగిన రిటైల్ భాగస్వామ్యం, జి-సెక్ మార్కెట్ లిక్విడిటీని మెరుగుపరుస్తుంది. ఇది భారతీయ జి-సెక్ మార్కెట్ ను మరింత విస్తృత పరచడానికి దోహదపడుతుంది. అదేవిధంగా, బాగా అభివృద్ధి చెందిన జి-సెక్ మార్కెట్, భారతీయ స్థిర ఆదాయ మార్కెట్ లోని ఇతర విభాగాల అభివృద్ధికి బాగా ఉపయోగపడుతుంది.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ మరియు యుఎస్ఎ అధ్యక్షుడు శ్రీ జోసెఫ్ ఆర్.బైడెన్ ల మధ్య వర్చువల్ పద్ధతి లో జరుగనున్న సమావేశం
ప్రధాన మంత్రి శ్రీ నరేంద్ర మోదీ 2022వ సంవత్సరం ఏప్రిల్ 11వ తేదీ నాడు అమెరికా అధ్యక్షుడు శ్రీ జోసెఫ్ ఆర్. బైడెన్ తో కలసి ఒక వర్చువల్ సమావేశం లో పాల్గొననున్నారు. ఇద్దరు నేత లు దక్షిణ ఆసియా, ఇండో-పసిఫిక్ రీజియన్ మరియు ప్రపంచ అంశాల పై ప్రస్తుతం కొనసాగుతున్నటువంటి ద్వైపాక్షిక సహకారాన్ని సమీక్షించనున్నారు. దీనితో పాటుగా, పరస్పర ప్రయోజనాలు ముడిపడి ఉన్న అంశాలపైన వారి వారి అభిప్రాయాల ను వెల్లడి చేసుకొంటారు. ఈ సమావేశం లో ఇరు పక్షాలు ప్రపంచ వ్యూహాత్మక భాగస్వామ్యాన్ని మరింత బలపరచుకొనే ఉద్దేశ్యం తో తమ నియమిత మరియు ఉన్నత స్థాయి సంబంధాల ను కొనసాగించడం పట్ల కూడా శ్రద్ధ తీసుకోనున్నారు.
నేతలిద్దరి మధ్య ఈ వర్చువల్ సమావేశం అనేది నాలుగో ఇండియా-యుఎస్ 2+2 మంత్రుల స్థాయి సంభాషణ కన్నా ముందు జరుగనుంది. ఈ సంభాషణ కు భారతదేశం పక్షాన రక్షణ శాఖ మంత్రి శ్రీ రాజ్ నాథ్ సింహ్ మరియు విదేశీ వ్యవహారాల శాఖ మంత్రి డాక్టర్ ఎస్. జయ్ శంకర్ లు నాయకత్వం వహిస్తారు. అదే విధం గా యుఎస్ పక్షాన అమెరికా రక్షణ మంత్రి శ్రీ లాయడ్ ఆస్టిన్ మరియు విదేశీ వ్యవహారాల శాఖ మంత్రి శ్రీ ఎంటనీ బ్లింకన్ లు నేతృత్వం వహిస్తారు.
మంత్రిమండలి
ఎంహెచ్ఇపి రుణం తిరిగి చెల్లింపు గడువు ను రెండు సంవత్సరాల పాటు పొడిగించేందుకు గాను భారతదేశం మరియు భూటాన్ ల మధ్య కుదిరిన ఒప్పందం తాలూకు ఆర్టికిల్ 3 లో సవరణ కు ఆమోదం తెలిపిన మంత్రివర్గం
మాంగ్డేఛూ జల విద్యుత్తు పథకం కి సంబంధించి రుణం తిరిగి చెల్లింపు అవధి ని రెండు సంవత్సరాల పాటు పొడిగించేందుకు భారతదేశాని కి, భూటాన్ కు మధ్య ఉన్న ఒప్పందం లోని ఆర్టికిల్ 3 కు సవరణ చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ప్రస్తావిత పథకాన్ని భూటాన్ లో అమలుచేసేందుకు గాను ఇప్పుడు ఉన్న రుణం తిరిగి చెల్లింపు గడువు ను 15 సంవత్సరాల నుండి 17 సంవత్సరాల కు పొడిగించడం కోసం ఇది వీలు ను కల్పిస్తుంది.
ప్రయోజనాలు:
ఈ ప్రతిపాదన సాధించేది ఏమిటంటే:
భూటాన్ లో 720 ఎండబ్ల్యు సామర్ధ్యం కలిగిన ఎంహెచ్ఇపి నుండి విద్యుత్తు ను దిగుమతి చేసుకోవడం కోసం ఒకటో సంవత్సరం లో టారిఫ్ ప్రతి ఒక్క యూనిట్ కు 4.12 భారతదేశ రూపాయలు గా ఉండాలి.
ఎంహెచ్ఇపి నుండి భూటాన్ ద్వారా భారతదేశాని కి మిగులు విద్యుత్తు ను తప్పనిసరిగా సరఫరా చేయాలి.
భారతదేశం-భూటాన్ ల ఆర్థిక సంబంధాలు, ప్రత్యేకించి జల విద్యుత్తు సంబంధిత సహకార రంగం లో పరస్పర సంబంధాలు మరియు భారతదేశం-భూటాన్ సంబంధాల సర్వతోముఖ అభివృద్ధి ని పటిష్టపరచాలి.
(
ప్రధాన మంత్రి కార్యాలయం
సిఒపి28 అధ్యక్షుడిగా నియమితులైన డాక్టర్ సుల్తాన్ అల్ జాబెర్ తో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ 2023 జూలై 15 న అబుదాబిలో సిఒపి 28 ప్రెసిడెంట్ గా నియమితులైన అబుదాబి నేషనల్ ఆయిల్ కంపెనీ గ్రూప్ సిఇఒ డాక్టర్ సుల్తాన్ అల్ జాబెర్ తో సమావేశమయ్యారు.
యుఎఇ అధ్యక్షతన యు ఎన్ ఎఫ్ సిసిసి రాబోయే సిఓపి -28 పై చర్చలు జరిగాయి. ఈ ప్రాముఖ్యమైన స మావేశానికి యుఎఇ అనుసరిస్తున్న విధానాన్ని డా. జాబేర్
భారత ప్రధాన మంత్రికి వివరించారు.
కాప్-28 ప్రెసిడెన్సీ కోసం యు ఎ ఇ కి భారతదేశం పూర్తి మద్దతు ఇస్తుందని ప్రధాన మంత్రి తెలియజేశారు.
అంతర్జాతీయ సౌర కూటమి, విపత్తు స్థితిస్థాపక మౌలిక సదుపాయాల కూటమి, అంతర్జాతీయ చిరుధాన్యాల సంవత్సరం, మిషన్ లైఫ్ స్టైల్ ఫర్ ఎన్విరాన్ మెంట్  తో సహా వాతావరణ మార్పులను ఎదుర్కొనేందుకు భారత దేశం చేస్తున్న ప్రయత్నాలు, చొరవ లను ప్రధాన మంత్రి ప్రస్తావించారు.
భారత్, యు ఎ ఇ ల మధ్య ఇంధన సహకారంపై కూడా చర్చించారు.
మానవ వనరుల అభివృద్ధి మంత్రిత్వ శాఖ
2023 జనవరి 27న పరీక్ష పే చర్చ  .. ప్రకటించిన శ్రీ ధర్మేంద్ర ప్రధాన్
పిపిసి -2023 కోసం 38.80 లక్షల మంది నమోదు , పిపిసి -2022 లో పాల్గొన్న సుమారు 15.7 లక్షల మంది
పిపిసి-2023 కోసం 150 దేశాలకు చెందిన విద్యార్థులు, 51 దేశాల ఉపాధ్యాయులు, 50 దేశాల తల్లిదండ్రులు నమోదు చేసుకున్నారు
150 దేశాలకు చెందిన విద్యార్థులు, 51 దేశాల ఉపాధ్యాయులు, 50 దేశాల తల్లిదండ్రులు పిపిసి-2023 లో పాల్గొనడానికి నమోదు
పాఠశాల విద్యార్థులు, ఉపాధ్యాయులు మరియు తల్లిదండ్రులతో "పరీక్షా పే చర్చా 2023" 6 వ ఎడిషన్ ను న్యూ ఢిల్లీ లోని తాల్ కటోరా ఇండోర్ స్టేడియంలో 2023 జనవరి 27న నిర్వహించనున్నట్లు కేంద్ర విద్య మరియు నైపుణ్యాభివృద్ధి, వ్యవస్థాపకత మంత్రి శ్రీ ధర్మేంద్ర ప్రధాన్ ఈ రోజు ప్రకటించారు.
ప్రధానమంత్రి శ్రీ నరేంద్ర మోదీ వినూత్నంగా పరీక్షా పే చర్చా ను రూపొందించారు, కార్యక్రమంలో దేశ, విదేశాలకు చెందిన విద్యార్థులు, తల్లిదండ్రులు, ఉపాధ్యాయులు పాల్గొని పరీక్షల సమయంలో, జీవితంలో ఎదురవుతున్న సమస్యలు, ఆందోళనలపై ప్రధానమంత్రి తో చర్చలు జరుపుతారు. ఒత్తిడిని అధిగమించి జీవితాన్ని ఉత్సాహంగా గడపడానికి ఈ కార్యక్రమం సహాయపడుతుంది. విద్యా మంత్రిత్వ శాఖకు చెందిన పాఠశాల విద్య మరియు అక్షరాస్యత విభాగం గత ఐదు సంవత్సరాలుగా ఈ కార్యక్రమాన్ని విజయవంతంగా నిర్వహిస్తోంది.
2023 పిపిసి లో పాల్గొనడానికి విద్యార్థులు, ఉపాధ్యాయులు మరియు తల్లిదండ్రులు రాష్ట్ర బోర్డులు, సీబీఎస్ఈ, కెవిఎస్, ఎన్విఎస్ మరియు ఇతర బోర్డులు ఉత్సాహంగా చూపుతున్నారు. 2022 తో పోలిస్తే ఈ ఏడాది రిజిస్ట్రేషన్లు రెట్టింపు అయ్యాయి. 38.80 లక్షల మంది  పిపిసి -2023 కోసం నమోదు చేసుకున్నారు. 150 దేశాలకు చెందిన విద్యార్థులు, 51 దేశాలకు చెందిన ఉపాధ్యాయులు, 50 దేశాల తల్లిదండ్రులు కూడా పిపిసి -2023 లో పాల్గొనడానికి నమోదు చేసుకున్నారు.
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ రూపొందించిన కోవిడ్ -19 నిబంధనలు పాటిస్తూ 2022 టౌన్ హాల్ తరహా విధానంలో కార్యక్రమం జరుగుతుంది. 2022 నవంబర్ 25 నుంచి డిసెంబర్ 30 వరకు వివిధ అంశాలపై https://innovateindia.mygov.in/ppc-2023/ లో ఆన్ లైన్ క్రియేటివ్ వ్యాసరచన పోటీ నిర్వహించబడింది, ఈ క్రింద పేర్కొన్న వివిధ అంశాల్లో పాల్గొనడానికి  ఎంపిక చేయడం జరిగింది:
విద్యార్థుల కోసం రూపొందించిన అంశాలు:
1. మీ స్వాతంత్ర్య సమరయోధుల గురించి తెలుసుకోండి
2. మన సంస్కృతి మన గర్వకారణం
3. నా పుస్తకం నా ప్రేరణ
4. భవిష్యత్తు తరాల కోసం పర్యావరణాన్ని రక్షించడం
5. నా జీవితం, నా ఆరోగ్యం
6. నా స్టార్టప్ కల
7. స్టెమ్ విద్య/ హద్దులు లేని విద్య
8. పాఠశాలల్లో అభ్యసన కోసం బొమ్మలు మరియు ఆటలు
II. ఉపాధ్యాయుల కోసం అంశాలు
1. మన వారసత్వం
2. అభ్యసన వాతావరణాన్ని అభివృద్ధి చేయడం
3. నైపుణ్యం కోసం విద్య
4. తక్కువ పాఠ్యప్రణాళిక లోడ్ మరియు పరీక్షల పట్ల భయం లేకుండా చేయడం
5. భవిష్యత్ విద్యాపరమైన సవాళ్లు
III. తల్లిదండ్రుల కోసం రూపొందించిన అంశాలు:
1. నా బిడ్డ, నా గురువు
2. వయోజన విద్య - ప్రతి ఒక్కరినీ అక్షరాస్యులను చేయడం
3. నేర్చుకోవడం మరియు కలిసి పెరగడం
మైగవ్ ద్వారా నిర్వహించిన సృజనాత్మక రచన పోటీలో విజేతలుగా నిలిచిన సుమారు 2050 మందికి ప్రత్యేక పరీక్షా పే చర్చా కిట్ తో పాటు హిందీ మరియు ఇంగ్లీష్ లో ప్రధానమంత్రి రాసిన ఎగ్జామ్ వారియర్స్ పుస్తకం సర్టిఫికెట్ ఇవ్వబడుతుంది. ఎన్ సీఈఆర్ టీ ఎంపిక చేసే కొన్ని ప్రశ్నలు పీపీసీ-2023లో ఉంటాయి.